《高斋晚步》
宋代·钱时

上有鹰鹯下网罗，千重云水万重波。
安之若命心无慊，知者其天尔奈何。
面面好山清净供，声声幽鸟太平歌。
凭谁寄语乔丞相，尽觉门中受用多。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。